Mežmuižas avoti
Mežmuižas avoti ir avotu sakopojums Siguldas novada Allažu pagastā. Avoti iztek no Kaļķugravas nogāzes un atkarībā no nokrišņu daudzuma avotu skaits svārstās no 3-14 avotiem. Šie avoti tek pa akmeņaino nogāzi un satek dzirnavu dīķī, kura pamatu klāj Devona laikmeta zilganā glūda. Domājams, ka agrāk šeit atradusies Baltijas ledus ezera senkrasta nogāze.